PRIMĂRIA MUNICIPIULUI TIMIŞOARA                               ANEXA nr.1

la H.C.L. nr. ………….

CAIET DE SARCINI

privind concesionarea prin licitaţie publică a terenului situat în Timişoara,

între Casa Tineretului şi Stadionul “Dan Păltinişan”, pentru construirea unui Centru Sportiv

1. Obiectul concesiunii

1.1. Pe terenul situat în Timişoara, între Casa Tineretului şi Stadionul “Dan Păltinişan”, precizat în planul de situaţie anexat, în suprafaţa de 5 500 mp. se va realiza un Centru Sportiv cu anexe aferente, conform Certificatului de Urbanism nr. 4078 din 09.09.2003, eliberat de Direcţia de Urbanism din cadrul Primăriei Municipiului Timişoara.

1.2. Terenul situat la adresa de mai sus este înscris în C.F. nr. 19266, nr. topo. 14166/2/2/1/1/1/1, C.F. nr. 124104, nr. topo 14166/2/2/1/1/1/2 şi C.F. nr.2, nr. topo 8641/1/1/1/1 şi este proprietatea Primăriei Municipiului Timişoara.

1.3. Investiţia care se va realiza va avea destinaţia de centru sportiv cu spaţii anexe, în concoranţă cu prevederile Planului Urbanistic General.

1.4. Terenul dispune de utilităţi edilitare în imediata apropiere.

2. Condiţii de exploatare a concesiunii

2.1. În temeiul contractului de concesiune încheiat în urma adjudecării prin licitaţie publică a terenului, concesionarul dobândeşte dreptul de a exploata, în mod direct, pe riscul şi pe răspunderea sa, terenul care face obiectul contractului, potrivit obiectivelor stabilite de către concedent.

2.2. Concesionarul are obligaţia de a exploata în mod direct terenul care face obiectul concesiunii, fără a putea subconcesiona unei alte persoane, în tot sau în parte, obiectul concesiunii.

3. Durata concesiunii

3.1. Terenul care face obiectul licitaţiei se va concesiona pe o durată de 49 ani.

4. Caracteristicile investiţiei

4.1. Investiţia se va realiza în conformitate cu prevederile certificatului de urbanism şi va fi calculată pentru gradul 7,5 de seismicitate.

4.2. Tratarea arhitecturală va fi în concordanţă cu caracterul urbanistic al zonei.

4.3. Se va construi o clădire cu mai multe corpuri: unul reprezentând sala propriu-zisă şi anexele, cu o suprafaţă construită desfăşurată de 4900mp.

4.4. Amplasarea funcţiunii de bază se va face ţinându-se cont de prevederile H.G. nr. 525/1996 pentru aprobarea Regulamentului General de Urbanism.

4.5. Se va da o atenţie deosebită conservării şi extinderii spaţiilor verzi existente care vor fi afectate de edificarea noii construcţii. Se vor propune şi concretiza fîşii verzi de protecţie fonică faţă de locuinţele învecinate.

4.6. Se va lua în considerare în stilul existent, studiindu-se legătura funcţională, compoziţională între investiţia propusă şi Stadionul “Dan Păltinişan”. Se vor prevedea alei pietonale, spaţii de recreere amenajate, locuri de parcare, etc.

4.7. Prin soluţiile adoptate se va asigura protecţia clădirilor învecinate şi protecţia mediului.

4.8. Termenul de execuţie al investiţiei va fi de 36 luni de la data obţinerii autorizaţiei de construire, dată la care obiectivul va fi pus în funcţiune.

5. Garanţia constituită conform art.34 din Legea nr. 219/98

5.1. Concesionarul (câştigătorul licitaţiei) are obligaţia ca, în termen de 90 de zile de la data semnării contractului de concesiune, să depună, cu titlu de garanţie o sumă reprezentând 50% din suma obligaţiei de plată datorată pentru primul an de folosinţă a terenului.

5.2. Dacă este necesar din această sumă vor fi prelevate penalităţile şi sumele datorate de către concesionar , în baza contractului de concesiune.

6. Condiţiile economice ale ofertei

6.1. Din punct de vedere economic, oferta va cuprinde: redevenţa (preţul concesiunii), exprimată în lei/mp/an pentru terenul ce face obiectul licitaţiei şi reprezintă criteriul principal de evaluare şi punctare al ofertei.

6.2. Preţul minim de pornire la licitaţie pentru concesionarea terenului în vederea construirii unui centru sportiv este de 76 127 lei/mp/an conform Raportului de evaluare, la care se adaugă T.V.A..

6.3. Preţul licitat al concesiunii (redevenţei) va fi cel puţin egal cu cel înscris la punctul 6.2. de mai sus şi modificat ulterior cu rata inflaţiei.

7. Termenul limită de depunere a ofertelor ţi data licitaţiei

7.1. Ofertele se vor înregistra la Primăria Timişoara, camera 12 – Serviciul Centru de Releaţii pentru Cetăţeni, ghişeul 7, în termenul limită de depunere a ofertelor data de …………., ora……….

7.2. Licitaţia va avea loc în data de ……………, ora……, la sediul Primăriei Municipiului Timişoara, Sala Festivă.

8. Dispoziţii finale

8.1. Drepturile şi îndatoririle părţilor se stabilesc prin contractul de concesiune ce va fi incheiat în termen de 30 de zile de la data la care concedentul a informat ofertantul despre acceptarea ofertei sale şi va fi reziliat în condiţiile în care nu se va obţine autorizaţia de construire a centrului sportiv în 12 luni maxim de la această dată. Se va prevedea această clauză de reziliere în contractul de concesiune.

8.2. Adjudecătarul licitaţiei se obligă să execute lucrările de amenajare şi refacere spaţii verzi conform planşelor proiectului autorizat şi să achite contravaloarea vegeteţiei afectate de realizarea investiţiei (dacă este cazul ).

8.3. Costurile pentru obţinerea avizelor de la regiile / societăţile care administrează / furnizează utilităţile urbane, a avizului de la Drumuri şi Mediu Urban precum şi a altor costuri, vor fi suportate de către adjudecător şi vor fi achitate anterior încheierii contractului de concesiune.

8.4. Concesionarul are obligaţia să folosească terenul corespunzător destinaţiei pentru care a fost concesionat, respectiv construirea unui centru sportiv.

8.5. Depunerea ofertei în vederea participării la licitaţiei presupune însuşirea şi respectarea de către ofertant a tuturor prevederilor Legii nr. 219/98 privind regimul concesiunilor, Legii nr. 50/1991 privind autorizarea executării lucrărilor de construcţii cu modificările şi completările ulterioare, acceptarea prezentului caiet de sarcini , a instrucţiunilor privind organizarea şi desfăşurarea procedurii de concesionare şi documentaţiei tehnice pusă la dispoziţia solicitantului.

8.6. Prezentul caiet de sarcini face parte integrantă din contractul de concesiune

